לו יהי

לוּ יהי (במילותיו הראשונות: עוד יש מפרש לבן באופק) הוא שיר עברי שכתבה והלחינה נעמי שמר ב-1973. השיר חובר בסביבות מלחמת יום הכיפורים ובוצע בעצם ימיה. מאז נעשה לאחד מסמליה, וכן באופן כללי לשיר המסמל תקווה. אף שהשיר נחשב לגרסה עברית לשירם של הביטלס, "Let It Be", הוא איננו נחשב כגרסת כיסוי: המילים מקוריות, אופיו של השיר שונה גם הוא מהמקור, נושאו שונה, שמו מקורי והוא בעל מנגינה מקורית. כמו כן, ייתכן שתיבותיו נסובו על ובעקבות דברי לבן שאמר ליעקב "הן, לו יהי כדברך", שמשמעותם תקווה ותפילה שאכן יתקיימו דברי המבקש, כפי שכותבת שמר "כל שנבקש - לו יהי". עוד לפני המלחמה החליטה נעמי שמר לכתוב מילים עבריות לשירם של הביטלס "Let It Be". לדבריה, היא לא אהבה את תרגום שם השיר ל"שיהיה", וחשבה שיש לתת לו את השם "לו יהי". עם פרוץ הקרבות, כתבה את המילים המבטאות תקווה לסיום מהיר של המלחמה ודאגה לשלומם של חיילי צה"ל ("זה סוף הקיץ, סוף הדרך, תן להם לשוב הלום / כל שנבקש – לו יהי"). אף כי פול מקרטני עצמו פירש את מילות השיר בצורה שונה מהבנתה של נעמי שמר והסביר כי "Let it Be" הוא "אל תדאג – הנח לדברים להיות כפי שהם". כשהשמיעה שמר את השיר לזמרת חוה אלברשטיין כדי שתבצעו, טען מרדכי הורוביץ, בן זוגה של שמר, שחזר משירות מילואים, כי יש להתאים לשיר זה מנגינה מקורית, במקום הלחן של "Let It Be", ואמר לה: "אני לא אתן לך לבזבז את השיר על מנגינה של זרים; זו מלחמה יהודית ותכתבי לה מנגינה יהודית". שמר שינתה את הלחן כך שיתאים למילים העבריות. בערב חג הסוכות 1973 ביצעה אותו שמר בתוכנית מיוחדת של הטלוויזיה הישראלית "מפגש אמנים", וזמן קצר לאחר מכן הקליטה אותו יחד עם שלישיית הגשש החיוור. אלברשטיין, שמר ו"הגששים" שרו אותו בפני החיילים הלוחמים, והוא הפך לשיר המבטא את הכאב והתקווה שקיננו בהם בעת המלחמה. כן ביצעו אותו אומנים נוספים שבאו להופיע בפני הלוחמים, כמו עליזה קשי. השיר, בביצוע של חוה אלברשטיין ושולי נתן, נכלל בתקליטי אוספים של שירי מלחמת יום הכיפורים שהופיעו בסוף 1973 ותחילת 1974 וזכה לתשבחות. השיר בביצוע אלברשטיין נכלל באלבומה "לו יהי" (1973), וזה של שמר ו"הגששים" נכלל באלבום "הגשש החיוור בשירי נעמי שמר" (1979). הבית השני של השיר ("אם המבשר עומד בדלת, תן בשורה טובה בפיו, כל שנבקש – לו יהי") הושמט לאחר מכן מרוב הביצועים (למעט מהביצוע של חוה אלברשטיין), מפני שנעמי שמר התרשמה שמילותיו אינן מתאימות לאווירה הקשה שהייתה בתקופת המלחמה ולמספר המשפחות שקיבלו בשורות איוב. השיר זכה במשך השנים לגרסאות כיסוי רבות. יונתן שינפלד ואיציק דדיה הוציאו את השיר בינואר 2001. שרית חדד הוציאה את השיר ב-2004. דני גרנות הוציא את השיר בינואר 2013. דוד ד'אור והפילהרמונית הוציאת את השיר באוקטובר 2019. המכביטס הוציאו את השיר בספטמבר 2020. הזמרים רן דנקר ויובל דיין במשכן הנשיא בפני נשיא ארצות הברית ג'ו ביידן בעת ביקורו בישראל ביולי 2022, בשילוב עם השיר Let It Be. חבורת זהו זה! והגששים שייקה לוי וגברי בנאי ביצעו את השיר בעיבודו של אמיר לקנר בסוף אוקטובר 2023. "לו יהי" באתר בית לזמר העברי "לו יהי" באתר של אקו"ם מילות השיר "לו יהי" באתר שירונט השיר בכתב ידה של שמר, וכן תדפיס עם סיפור נסיבות כתיבת השיר, בארכיון נעמי שמר, הספרייה הלאומית השיר לו יהי ומלחמת יום כיפור, בבלוג "הספרנים" של הספרייה הלאומית, 3 באוקטובר 2018 דויד פרץ, ניתוח השיר 'לו יהי', באתר "תרבות•il" השוואה בין "תשרי" ל"לו יהי", מערכי שיעור, המרכז ללימודי רוח בספרייה הלאומית יהודה וגמן, ‏"לו יהי", "חורף 73'" והמלחמה שביניהם, בעיתון מקור ראשון, 5 בספטמבר 2021 נדב שרגאי, השיר שהפך לתפילה, באתר ישראל היום, 28 בספטמבר 2017 הסיפור שמאחורי "לו יהי", באתר ynet, 26 ביוני 2004 הסיפור "מאחורי המילים" של "לו יהי", באתר צה"ל, 25 בספטמבר 2023 מאחורי המילים - לו יהי, ערוץ היוטיוב הפצות צה"ל, ספטמבר 2023 ביצועים: תזמורת ירושלים מזרח ומערב עם סנאה מרחאטי - לו יהי, באתר יוטיוב (אורך: 5:32) שלישיית הגשש החיוור ונעמי שמר - לו יהי, סרטון בערוץ "כאן | מוזיקה", באתר יוטיוב (אורך: 04:36) נעמי שמר - לו יהי, סרטון בערוץ "Guy Alon", באתר יוטיוב (אורך: 03:24) השיר בביצוע חבורת רננים בליווי תזמורת ההקלטות של רשות השידור בניצוח גיל אלדמע, מתוך המופע "'חג יום יום': משירי נעמי שמר", בית המורה בתל אביב, אפריל 1977, באוסף קול ישראל, הספרייה הלאומית ביצוע כלי של השיר, תזמורת ההקלטות של רשות השידור בניצוח לסלו רוט, בית המורה בתל אביב, 5 באוקטובר 1975, באוסף קול ישראל, הספרייה הלאומית ספר בראשית, פרק ל', פסוק ל"ד לטענת חוה אלברשטיין, השיר תורגם במטרה שיהיה השיר המסיים בתוכנית חדשה של אלברשטיין בליווי להקת הפלטינה. התוכנית עלתה לשלוש הופעות, עדיין ללא השיר המתורגם, והופסקה עם פרוץ מלחמת יום הכיפורים. ראו "כל ההתחלות" עם חוה אלברשטיין, מראיין אלי לפיד, רשת ג', שידור חוזר ב-8 בספטמבר 2010 (7 דקות מתחילת השידור). לחם האוהבים - חלק ה' התוכנית שודרה בקול ישראל בחג שבועות 1991 (דקה 35:48), באתר kan.org.il עליזה קאשי בישראל, מעריב, 14 בנובמבר 1973. זאב רב נוף, מניפה של צבעים, דבר, 1 בינואר 1974; זאב רב נוף, הקומבינציה האידיאלית, דבר, 29 בינואר 1974. לו יהי בביצוע יונתן שינפלד ואיציק דדיה, סרטון באתר יוטיוב (אורך: 03:49) שרית חדד - לו יהי - Sarit Hadad - Lo Yei, סרטון בערוץ "SaritHadadOfficial", באתר יוטיוב (אורך: 04:41) דני גרנות - לו יהי., סרטון בערוץ "Yaron Gozanie", באתר יוטיוב (אורך: 03:19) דוד ד׳אור - לו יהי מתוך "דוד ד'אור והפילהרמונית", סרטון בערוץ "David Deor", באתר יוטיוב (אורך: 04:56) נתנאל לייפר, ‏המכביטס בסינגל קליפ לקראת ראש השנה, באתר כיכר השבת, 8 בספטמבר 2020 רן דנקר ויובל דיין - לו יהי & Let it be | ביקור ג'ו ביידן בישראל, נבדק ב-2022-07-17 כאן 11 - תאגיד השידור הישראלי, זהו זה! והגששים | לו יהי (שיר) LIVE, באתר יוטיוב, ‏26.10.2023